Luister: Connell Cruise vertel oor New York, nuwe musiek | Maroela Media
Conell Cruise. Foto: Facebook via Conell Cruise
Die sanger het in 2013 sy debuutalbum bekendgestel en is in die volgende jaar vir drie SAMA-toekennings benoem. "Dit voel asof die drome wat ek nie eers wou droom nie, waar geword het. Ek het nie verwag dit so vinnig sal gebeur nie, maar ek is dankbaar. Ek is baie nederig," het hy gesê.
Hy sê hoewel hy geëmigreer het, bly dit vir hom belangrik om terug te keer na Suid-Afrika. "Dit is my huis en dis waar alles vir die eerste keer begin het. Ek sou nie gewees het waar ek is in Amerika, as mense nie my musiek hier ondersteun nie. Selfs al woon ek in New York, bly ek 'n Suid-Afrikaner."
Hy het onlangs saam met Adam Lambert opgetree en werk tans daaraan om die nuwe album teen die einde van vanjaar in die winkels te hê.
"Ek is tans besig om 'n nuwe vollengte album op te neem en enkelsnitte soos "Into the wild" is deel van die EP voordat die album vrygestel word," het hy vertel.
Suid-Afrikaanse aanhangers behoort die sanger einde vanjaar in lewende lywe te sien. "Ek het nou net 'n konsert saam met die Drakensberg-seunskoor gedoen. Daar wag ook nog konserte wanneer ek weer terugkeer Suid-Afrika toe later vanjaar."